Agnė Jagelavičiūtė

Agnė Jagelavičiūtė (1980 m. spalio 7 d. Kaune – 2022 m. gruodžio 28 d.) – lietuvių stilistė, rūbų dizainerė, mados žurnalo „L’Officiel“ redaktorė, televizijos laidų vedėja, kulinarinių knygų autorė.

 Biografija 

1986–1998 m. mokėsi Kauno „Aušros“ gimnazijoje. Baigė Vilniaus dizaino kolegijos drabužių dizaino studijas, apsigynė Vilniaus dailės akademijoje tapybos bakalauro diplomą.

2002 m. išgarsėjo pirmajame Lietuvoje realybės šou „Akvariumas“ TV3 kanale, būdama antro kurso studentė. Finale nelaimėjo (liko antra).

Penkerius metus (su dvejomis trumpomis pertraukomis) dirbo „TV3“ „TV pagalba“ komandoje. Vedė kitas televizijos laidas. 2014 m. verslo „Stiliusos“ steigėja.

Nuo 2015 m. gegužės iki 2018 m. dirbo „Virtuvės mitų griovėjų“ mados žurnalo „VMG Ikona“ (vėliau pervadintas į „Aš Ikona“) vyr. redaktore. 2018–2021 m. stiliaus žurnalo „L’Officiel Lithuania“ vyr. redaktorė.

2022 m. gruodžio 28 d. ryte pranešta, kad mirė. Vėliau jos artimas bičiulis pranešė, kad ji mirė nuo plaučių uždegimo komplikacijų.

2023 m. sausio 3 d. palaidota Karmėlavos kapinėse tėvo ir močiutės kape.

 Asmeninis gyvenimas 

2004–2006 m. buvo ištekėjusi už V. Martinaičio.

2008–2011 m. buvo poroje su O. Koršunovu.

2013–2019 m. buvo ištekėjusi už M. Volkaus, su juo susilaukė sūnaus Leono.

 Šaltiniai 

Kategorija:Lietuvos laidų vedėjai
Kategorija:Lietuvos žurnalistai
Kategorija:Lietuvos kulinarinių knygų autoriai